ԵՐԵՎԱՆ, 10 ՍԵՊՏԵՄԲԵՐԻ, ԱՐՄԵՆՊՐԵՍ: ԱՄՆ-ի նախագահ Դոնալդ Թրամփը վերստին քննադատության Է ենթարկել The Washington Post-ի խմբագրական կոլեգիայի անդամ Բոբ Վուդվորդի «Վախ: Թրամփը՝ Սպիտակ տանը» գիրքը եւ խոստացել, որ ինքն «իսկական գիրք» Է գրելու: Այդ մասին նա սեպտեմբերի 10-ին գրառում Է արել Twitter-ի իր Էջում, տեղեկացնում Է «Արմենպրես»-ը: «Վուդվորդի գիրքը կատակ Է, պարզապես եւս մեկ հարձակում ինձ վրա՝ հարձակումների տարափից, չհաստատված, անանուն աղբյուրների օգնությամբ: Շատերն արդեն հայտարարել են, որ իրենց ցիտատները, ինչպես եւ գիրքը, հորինված են: